Dyson. Dayson ("Dyson" deb talaffuz qilinadi) — bu global fan va texnologiya kompaniyasi boʻlib, Singapur, Buyuk Britaniya, Malayziya va Filippinda muhandislik, tadqiqot, dizayn, ishlab chiqarish va sinov markazlariga ega . 1993-yilda tashkil etilgan, oʻz tarixini Buyuk Britaniyadagi angarda boshlagan kompaniya barqaror oʻsib kelmoqda. Kompaniya hozirda Malmesberi va Xullavingtonda umumiy maydoni 320 gektardan ortiq boʻlgan ikkita Britaniya tadqiqot markaziga, shuningdek Singapurda global shtab-kvartiraga ega. Kompaniya butun dunyo boʻylab 14 000 dan ortiq odam, jumladan 6 000 muhandis va olimlarni ish bilan taʼminlasa-da, u oilaviy mulk boʻlib qolmoqda. Dyson oʻz mahsulotlarini 83 mamlakat va mintaqalarda sotadi. Tarix. 1978-yilda Jeyms Dayson boʻyoq kukuni zarralarini ilib olish uchun silikon separatordan foydalangan. 1992 yilda G-Force-ni sotishdan tushgan mablagʻ evaziga Dyson kompaniyasi tashkil etilgan, soʻngra Malmesberi, Wiltshire (Malmesbury, Wiltshire) da ixtirochi oʻzining asosiy ilmiy-tadqiqot, rivojlanish ishlari olib boriladigan oʻz zavodi va tadqiqot markazini yaratdi. 1993-yilda Dyson (DC01) brendi ostida nihoyatda mayda changni toʻplaydigan birinchi changyutkich chiqarildi. Kompaniya siklonik texnologiyadan foydalanadigan qopsiz changyutkichlar, shuningdek, ventelyatorlari, HEPA filtri oʻrnatilgan qoʻl quritgichlari bilan mashhur. Hozirda [ qachon? ] Dyson mahsulotlari qatoriga LED yoritgichlar, soch uchun fern va dazmollar ham kiradi. Egalari va boshqaruv tizimi. Kompaniyaning rahbari (asoschisi va egasi) — Jeyms Dayson. Bosh direktor Maks Konze. Asosiy faoliyati. Dyson — maishiy texnika, changyutkichlar, qoʻl quritgichlar, ventilyatorlar, LED chiroqlar va soch uchun fenlar ishlab chiqaruvchi kompaniya. 2014-yil oxirida kelajakdagi texnologiyalarga 1,5 milliard funt sterling, shu jumladan tadqiqotlar va innovatsion mahsulot ishlanmalariga 1 milliard funt sterling sarmoya kiritilishi eʼlon qilindi. Kompaniya toʻrtta yangi texnologiya portfelini shakllantirmoqda.Kelgusi toʻrt yil ichida 100 ta yangi qurilmani jahon bozoriga chiqaradi. Dyson kompaniyasining Singapurdagi raqamli dvigatellar ishlab chiqarish zavodida toʻrtta qoʻshimcha ishlab chiqarish liniyasi ochildi, bu dvigatel ishlab chiqarishni yiliga 11 million donaga oshiradi. Dyson mahsulotlarini ishlab chiqarish asosan Singapur va Malayziyada amalga oshiriladi.